Κάκκαβος Μαγνησίας

Ο Κάκκαβος (γράφεται και ΚάκαβοςΈλενα Μπότση · Παναγιώτα Πολίτη · Ευάγγελος Αυδίκος, Διμήνι και Παλιούρι Μαγνησίας. Χώρος και ταυτότητα, Δήμος Αισωνίας, Βόλος 2010, σελ. 72.) είναι μικρός οικισμός του Δήμου Βόλου στην Περιφερειακή Ενότητα Μαγνησίας της Θεσσαλίας. Σύμφωνα με την απογραφή του 2021, ο πληθυσμός του Κάκκαβου ανέρχεται στα 100 άτομα αν και στη βιβλιογραφία αναφέρεται ως εγκαταλελειμμένοςΜπότση · Πολίτη · Αυδίκος, 2010, σελ. 73-75..

 Γενικά και ιστορικά στοιχεία 
Ο Κάκκαβος βρίσκεται σε υψόμετρο 170 μέτρων και απέχει περίπου 10 χιλιόμετρα Δ.-ΒΔ. από τον Βόλο. Πρόκειται για χωριό που έχει σχεδόν εγκαταλειφθεί και στο οποίο ζουν λίγοι κτηνοτρόφοι.

Ιστορικά, επρόκειτο για έναν διαχρονικά μικρό οικισμό, δημιουργημένο από κτηματίες και αγρότες προερχόμενους από τη Μακρινίτσα του Πηλίου.

Κατά την ύστερη περίοδο της Τουρκοκρατίας στη Μαγνησία, με βάση στατιστικά στοιχεία της Μητρόπολης Δημητριάδος, το χωριό διέθετε 30 οικογένειες (150 άτομα) και μια εκκλησία αφιερωμένη στον Προφήτη ΗλίαΔωροθέου Σχολαρίου, Έργα και Ημέραι. Ήτοι Εκλογή αλληλογραφίας περί των υπ' αυτού συστάντων και προικισθέντων Σχολείων και δωρεών μετ' ενεστώσης συντόμου στατιστικής και περιγραφής των επαρχιών Σωζουαγαθουπόλεως και Δημητριάδος, Εκ του Τυπογραφείου Γ. Καρυοφύλλη, Εν Αθήναις 1877, σελ. 210.. Το 1883, λίγο μετά την απελευθέρωση της Θεσσαλίας, υπήχθη στον τότε δήμο Παγασών.

Οι κάτοικοι του Κάκκαβου ασχολούνταν κυρίως με τη γεωργία και την κτηνοτροφία. Αν και το χωριό είχε σημαντική αγροτική παραγωγή δεν διέθετε πλατεία, καταστήματα, αλλά ούτε και ενεργή εκκλησία, στοιχεία που οδήγησαν στη δημιουργία εκτεταμένων σχέσεων με τα γειτονικά χωριά. Μεταπολεμικά, ο Κάκκαβος εγκαταλείφθηκε σταδιακά από του κατοίκους του, οι οποίοι εγκαταστάθηκαν κυρίως στον Βόλο και το Διμήνι.

Το 1961 ο οικισμός καταργήθηκε, ωστόσο επανήλθε στην απογραφή του 2001, όπου κατεγράφη στο τότε Τοπικό Διαμέρισμα Διμηνίου του Δήμου Αισωνίας. Το 2005 ανεγέρθηκε στο χωριό εκκλησία αφιερωμένη στον Άγιο Νικόλαο.

Σύμφωνα με το πρόγραμμα Καλλικράτης μαζί με το Διμήνι και το Παλιούρι αποτελούν την κοινότητα Διμηνίου που υπάγεται στη Δημοτική Ενότητα Αισωνίας του Δήμου Βόλου. Στην απογραφή του 2011 καταγράφηκαν 8 κάτοικοιΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10618 (σελ. 144 του pdf) και στην αντίστοιχη του 2021 εκατό, ωστόσο το χωριό αναφέρεται ως εγκαταλελειμμένο.

 Παραπομπές 

Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου